FI Euroopan unionin virallinen lehti L 144/6

ETA:NSEKAKOMITEAN PÄÄTÖS

N:o 5/2013,

annettu 1 päivänä helmikuuta 2013,

ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

sekä katsoo seuraavaa:

(1) Tiettyjen funktionaaliseen ryhmään ”säilörehun lisäaineet” kuuluvien rehun lisäaineiden markkinoilta poistamisesta 29 päivänä toukokuuta 2012 annettu komission täytäntöönpanoasetus (EU) N:o 451/2012 (1) olisi otettava osaksi ETA-sopimusta.

(2) Enimmäispitoisuuksien asettamisesta kokkidiostaattien tai histomonostaattien väistämättömästä siirtymisestä muihin kuin kohderehuihin johtuvalle esiintymiselle elintarvikkeissa 10 päivänä helmikuuta 2009 annetun asetuksen (EY) N:o 124/2009 muuttamisesta 9 päivänä heinäkuuta 2012 annettu komission asetus (EU) N:o 610/2012 (2) olisi otettava osaksi ETA-sopimusta.

(3) Ammoniumkloridivalmisteen hyväksymisestä lihakaritsoiden rehun lisäaineena (hyväksynnän haltija Latochema Co Ltd) 17 päivänä syyskuuta 2012 annettu komission täytäntöönpanoasetus (EU) N:o 832/2012 (3) olisi otettava osaksi ETA-sopimusta.

(4) Aspergillus oryzaen (DSM 22594) tuottaman 6-fytaasin (EC 3.1.3.26) hyväksymisestä siipikarjan, vieroitettujen porsaiden, lihasikojen ja emakkojen rehun lisäaineena (hyväksynnän haltija DSM Nutritional Products) 18 päivänä syyskuuta 2012 annettu komission täytäntöönpanoasetus (EU) N:o 837/2012 (4) olisi otettava osaksi ETA-sopimusta.

(5) Lactobacillus brevis (DSMZ 21982) -valmisteen hyväksymisestä kaikkien eläinlajien rehun lisäaineena 18 päivänä syyskuuta 2012 annettu komission täytäntöönpanoasetus (EU) N:o 838/2012 (5) olisi otettava osaksi ETA-sopimusta.

(6) Urean hyväksymisestä märehtijöiden rehun lisäaineena 18 päivänä syyskuuta 2012 annettu komission täytäntöönpanoasetus (EU) N:o 839/2012 (6) olisi otettava osaksi ETA-sopimusta.

(7) Tämä päätös koskee rehuihin ja elintarvikkeisiin liittyvää lainsäädäntöä. Rehuja ja elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa ja ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.

(8) ETA-sopimuksen liitteitä I ja II olisi sen vuoksi muutettava vastaavasti,

ON HYVÄKSYNYT TÄMÄN PÄÄTÖKSEN:

1 artikla

Muutetaan ETA-sopimuksen liitteessä I oleva II luku seuraavasti:

1) Lisätään 1zzzzzb kohtaan (komission asetus (EY) N:o 124/2009) seuraava: ”, sellaisena kuin se on muutettuna seuraavalla: — 32012 R 0610: komission asetus (EU) N:o 610/2012, annettu 9 päivänä heinäkuuta 2012 (EUVL L 178, 10.7.2012, s. 1)”.

2 artikla

Lisätään ETA-sopimuksen liitteessä II olevan XII luvun 54zzzzc kohtaan (komission asetus (EY) N:o 124/2009) seuraava:

”, sellaisena kuin se on muutettuna seuraavalla:

— 32012 R 0610: komission asetus (EU) N:o 610/2012, annettu 9 päivänä heinäkuuta 2012 (EUVL L 178, 10.7.2012, s. 1)”.

3 artikla

Täytäntöönpanoasetuksen (EU) N:o 451/2012, asetuksen (EU) N:o 610/2012, täytäntöönpanoasetusten (EU) N:o 832/2012, (EU) N:o 837/2012, (EU) N:o 838/2012 ja (EU) N:o 839/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

4 artikla

Tämä päätös tulee voimaan 2 päivänä helmikuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (7).

5 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 1 päivänä helmikuuta 2013. ETA:n sekakomitean puolesta Puheenjohtaja Gianluca GRIPPA

(1) EUVL L 140, 30.5.2012, s. 55.

(2) EUVL L 178, 10.7.2012, s. 1.

(3) EUVL L 251, 18.9.2012, s. 27.

(4) EUVL L 252, 19.9.2012, s. 7.

(5) EUVL L 252, 19.9.2012, s. 9.

(6) EUVL L 252, 19.9.2012, s. 11.

(7) Valtiosäännön asettamista vaatimuksista ei ole ilmoitettu.